Non confundir con Matrícula de honra.
A **distinción «matrícula de honra» en Bacharelato** en España é unha distinción que se concede aos alumnos que finalizaron o Bacharelato co mellor expediente académico e coa nota media global máis alta da súa promoción.

Foi creada polo Goberno de España no ano 2012. A distinción concédese sobre a nota media global obtida no Bacharelato (non a unha materia concreta). Tal como explicou o Goberno de España, a distinción "*pretende recoñecer o esforzo daqueles alumnos que alcanzan unhas cualificacións sobresalientes, vinculando o recoñecemento a unha valoración global máis que a cada unha das materias*".

Non se debe confundir coa "matrícula de honra" na universidade (aínda que teñan un nome parecido), que é unha cualificación que se outorga nunha materia concreta. A distinción «matrícula de honra» en Bacharelato é unha distinción, premio ou recoñecemento á nota media global do título de Bacharelato.

A nova distinción «matrícula de honra» (2012)
---------------------------------------------

Esta distinción foi creada polo Goberno de España no ano 2012 en virtude da *Orde ECD/334/2012, do 15 de febreiro, pola que se modifica a Orde ESD/3725/2008, do 12 de decembro, sobre avaliación en Bacharelato no ámbito de xestión do Departamento e establécese a distinción «Matrícula de Honra» no segundo curso de bacharelato*.

«*Aqueles alumnos que despois da avaliación ordinaria de segundo de Bacharelato obtivesen nas cualificacións deste curso unha nota media igual ou superior a nove poderán obter **a distinción de ‘‘Matrícula de Honra’’**. Dita distinción concederase a un número non superior a un por cada vinte alumnos ou fracción resultante superior a quince do conxunto do alumnado matriculado no centro educativo en segundo curso de Bacharelato.*»
En Bacharelato, a distinción «Matrícula de Honra» concédese ao mellor expediente de toda a promoción, recoñecendo o rendemento académico do alumno premiado e conlevando un desconto nas taxas da universidade do ano posterior. A lexislación establece que cada centro pode conceder unha distinción «Matrícula de Honra» por cada vinte estudantes (se un centro, nunha promoción, tivese entre 100-110 alumnos, serían 5 as Matrículas de Honra a repartir).

Os equipos docentes de Bacharelato son os encargados de decidir os alumnos aos que se concede esta Matrícula de Honra, aínda que estarán suxeitos a criterios previamente acordados e establecidos no proxecto educativo de centro.

Obter a distinción «Matrícula de Honra» pode supoñer, á finalización dos estudos, a obtención dos Premios Extraordinarios de Bacharelato, o acceso ás "Bolsas de Excelencia Académica" do Goberno autonómico e aos Premios Nacionais de Bacharelato do Ministerio de Educación e Formación Profesional (previa solicitude da persoa interesada),​ que regula a Orde ECD/482/2018, do 4 de maio, pola que se regulan os Premios Nacionais de Bacharelato.

Modificación do ano 2022
------------------------

No ano 2022 o Ministerio de Educación do Goberno de España modificou a norma da distinción «matrícula de honra» en Bacharelato, e flexibilizou os criterios para a súa concesión.

Lexislación en España
---------------------

* Orde ECD/334/2012 do 15 de febreiro (pola que se modifica a Orde ESD/3725/2008 do 12 de decembro) sobre avaliación en Bacharelato no ámbito de xestión do Departamento e establécese a distinción «Matrícula de Honra» no segundo curso de Bacharelato.
* Orde ECD/482/2018, do 4 de maio, pola que se regulan os Premios Nacionais de Bacharelato.

Notas
-----

1. 1 2  Press, Europa (2012-02-25). "Los alumnos de segundo de bachillerato podrán optar a una distinción de Matrícula de Honor". *www.europapress.es*. Consultado o 2024-02-24.
2. 1 2 3 4  Internet, Unidad Editorial. "Los alumnos de segundo de Bachillerato podrán optar a la Matrícula de Honor". *www.elmundo.es* (en castelán). Consultado o 2024-02-24.
3. ↑  324cat (2012-02-25). "Els alumnes de segon de batxillerat podran optar a la distinció de matrícula d'honor". *CCMA* (en catalán). Consultado o 2024-02-24.
4. ↑  "Los alumnos de segundo de Bachillerato podrán optar a una Matrícula de Honor". *Diario ABC* (en castelán). 2012-02-25. Consultado o 2024-02-24.
5. ↑  Galeón (2022-09-02). "Matrícula de honor bachillerato". *Escuela PCE* (en castelán). Consultado o 2024-02-24.
6. ↑  Ministerio de Educación, Cultura y Deporte (2012-02-25). pp. 16611–16612. Consultado o 2024-02-24.  Falta o `|title=` (Axuda)
7. ↑  "Premios Nacionales de Bachillerato. Becas y Ayudas". *web.ua.es*. Consultado o 2024-02-24.
8. ↑  Ministerio de Educación, Cultura y Deporte (2018-05-11). pp. 49812–49817. Consultado o 2024-02-24.  Falta o `|title=` (Axuda)
9. ↑  "Educación flexibiliza la norma para dar matrículas de honor en bachillerato". *La Voz de Galicia* (en castelán). 2022-05-20. Consultado o 2024-02-24.

Véxase tamén
------------

* Matrícula de honra